মেয়েদের প্রতি উদাত্ত আহ্বান জানিয়ে শারমিন বলেন, ‘অসহায় না ভেবে তোমরা নিজেদের প্রতি বিশ্বাস রাখবে। প্রতিবাদ করবে। তাহলে নিজেরাই নিজেদের বাল্যবিবাহ ঠেকিয়ে একদিন বড় মানুষ হতে পারবে। শারমিন জানান, মাত্র ১৫ বছর বয়সেই তাকে বিয়ের জন্য চাপ দিতে থাকেন তার মা। রাজি না হওয়ায় তার ওপর চলে নির্যাতন। সেখান থেকে পালিয়েও রেহাই না পেয়ে আইনের সাহায্য নেন শারমিন। সাংবাদিকদের সাহায্যে সহপাঠীদের সঙ্গে নিয়ে মা ও যার সঙ্গে বিয়ে হওয়ার কথা তার বিরুদ্ধে মামলা করেন।